ΓΡΑΠΤΗ ΕΡΩΤΗΣΗ E-1984/96 υποβολή: Hiltrud Breyer (V) προς την Επιτροπή (17 Ιουλίου 1996)

Θέμα: Σπογγώδης εγκεφαλοπάθεια στους ανθώπους

1. Ποια είναι η έρευνα που πραγματοποιείται στην ΕΕ όσον αφορά τις αιτίες, που υπερβαίνει τις επιδημολογικές μελέτες της ασθένειας Kreuzfeld-Jacobsen (CJD);

2. Υπάρχουν παρόμοιες ασθένειες με την ΣΕΒ σε χώρες που δεν ανήκουν στην ΕΕ όπως οι ΗΠΑ, η Αργεντινή ή η Ιαπωνία; Εάν ναι: ποια προσέγγιση του θέματος πραγματοποιείται σε αυτές;

3. Στους ποντικούς κατέστη από ό,τι αναφέρεται δυνατόν,τα γονίδια για την παραγωγή κανονικής πρωτεΐνης Prion,να δεσμευθούν/απομακρυνθούν χωρίς παρενέργειες.

Ποια είναι η λειτουργία της κανονικής πρωτεΐνης Prion;

Ποια βοήθεια μπορούν να αναμένουν τα θύματα από αυτήν;

4. Πόσο υψηλές είναι οι δαπάνες για την αντιμετώπιση και θεραπεία της ασθένειας Kreuzfeld-Jacobsen;

5. Σύμφωνα με ανακοινωθέν του γερμανικού πρακτορείου ειδήσεων στις 15.4.1996, αμερικανοί επιστήμονες υπέβαλαν αίτηση χορήγησης διπλώματος ευρεσιτεχνίας για τεστ πρόωρης ανίχνευσης της ΣΕΒ. Η σχετική βάση: στο νωτιαίο μυελό ασθενών του συνδρόμου Kreuzfeld-Jacobsen βρέθηκαν ήδη προ δέκα ετών δύο πρωτεΐνες που παράγει ο οργανισμός, ως αντίδραση σε αυτή την ασθένεια. Ποια ισχύ έχουν αυτά τα τεστ και συγκρινόμενα με τη ριζική λύση της σφαγής του προσβληθέντος ζωικού κεφαλαίου;

6. Ποια συγκεκριμένα κρούσματα της ασθένειας CJD υποχρεώσαν του βρετανούς να δημοσιοποιήσουν την κατάσταση;

7. Γνωρίζει η Επιτροπή λεπτομέρεις για νέα κρούσματα της ασθένειας Kreuzfeld-Jacobsen στη Μεγάλη Βρετανία και τη Γερμανία; Υπάρχουν περαιτέρω περιπτώσεις της εν λόγω ασθένειας στη Μεγάλη Βρετανία που έγιναν γνωστές μετά από τις 11 περιπτώσεις που ανακοινώθηκαν τον Μάρτιο;

Απάντηση του κ. Flynn εκ μέρους της Επιτροπής (4 Οκτωβρίου 1996)

1. Η έρευνα για τις σπογγώδεις εγκεφαλοπάθειες σε ευρωπαϊκό επίπεδο προχωρεί με βάση τις εξής κατευθύνσεις:

- επέκταση της επιδημιολογικής επιτήρησης της ασθένειας Kreuzfeld-Jacob σε όλα τα κράτη μέλη 7

- πραγματοποίηση ερευνών για την καθιέρωση νευροπαθολογικών κριτηρίων για τη διάγνωση των σπογγωδών εγκεφαλοπαθειών στον άνθρωπο, συμπεριλαμβανομένης της έγκαιρης διάγνωσης των ασθενειών αυτών 7

- χαρακτηρισμός του παράγοντα που είναι υπεύθυνος για τις μεταδοτικές εγκεφαλοπάθειες και μελέτη των μηχανισμών που συμμετέχουν στην παθολογική διεργασία, συμπεριλαμβανομένης της εξάπλωσης των ασθενειών και της υπέρβασης του φραγμού είδους.

- πραγματοποίηση ερευνών σχετικά με τις μεθόδους για την πρόληψη και τη θεραπεία των σπογγωδών εγκεφαλοπαθειών.

2. Η σπογγώδης εγκεφαλοπάθεια των βοοειδών (ΣΕΒ) είναι μία από τις μεταδοτικές σπογγώδεις εγκεφαλοπάθειες. Είναι γνωστές οι εξής μεταδοτικές εγκεφαλοπάθειες που εμφανίζονται με φυσικό τρόπο:

>TABLE>

Πολλές χώρες εφαρμόζουν κριτήρια για το εμπόριο ζώντων ζώων, σπέρματος και εμβρύων όσον αφορά την ύπαρξη σκράπης ή ΣΕΒ. Ορισμένες χώρες έχουν προσπαθήσει να εξαλείψουν τη σκράπη, με περιορισμένη όμως επιτυχία.

Επίσης, άλλες χώρες εκτός της Κοινότητας έχουν αναφέρει περιπτώσεις ΣΕΒ (Ελβετία, Καναδάς, νησιά Φώκλαντ, Ομάν).

3. Δεν έχει διαπιστωθεί η κανονική λειτουργία του γονιδίου PrP που ευρίσκεται σε όλα τα είδη ζώων. Πρόσφατες μελέτες στα ποντίκια που δημοσιεύθηκαν στο «Nature» κατέδειξαν ότι τα ποντίκια χωρίς το γονίδιο αυτό παρουσιάζουν διατάραξη του νυχθημερή ρυθμού. Οι γενετικές μελέτες αποσκοπούν, από τη φύση τους, στη θεμελιώδη κατανόηση της ασθένειας και τα αποτελέσματά τους δεν μπορούν να προκαθοριστούν. Ωστόσο, αναμένεται ότι μπορεί μπορεί να οδηγήσουν σε μεθόδους θεραπείας, πρόβλεψης ή διάγνωσης.

4. Η Επιτροπή δεν έχει στη διάθεσή της πληροφορίες σχετικά με την εκτίμηση του κόστους περίθαλψης ασθενή που πάσχει από την ασθένεια Kreuzfeld-Jacob.

Επιπλέον, η θεραπεία είναι προς το παρόν αποκλειστικά συμπτωματική και το κόστος διαφέρει από κράτος σε κράτος.

5. Η δοκιμασία που αναφέρεται μπορεί μόνο να επιβεβαιώσει την ύπαρξη ασθένειας, αφού αναπτυχθούν κλινικά συμπτώματα. Επιπλέον, η λήψη εγκεφαλονωτιαίου υγρού από τα εκτρεφόμενα ζώα δεν είναι απλή υπόθεση. Για την εφαρμογή προγράμματος εξάλειψης της νόσου, χρειάζεται μια δοκιμασία που θα καταδεικνύει την ύπαρξη μόλυνσης, προτού εμφανιστούν συμπτώματα, με τη χρησιμοποίηση υλικού που είναι εύκολο να ληφθεί επιτόπου, π.χ. αίμα, ούρα. Υπάρχουν ορισμένες δοκιμασίες υπό εξέλιξη, οι οποίες δίνουν ελπίδες, χωρίς όμως καμία να είναι προς το παρόν πρακτικά εφαρμόσιμη. Η εξειδίκευση και η ευαισθησία των δοκιμασιών αυτών πρέπει να αξιολογηθεί σε ζώα, προκειμένου να διαπιστωθούν οι δυνατότητες χρησιμοποίησής τους σε προγράμματα εξάλειψης της ΣΕΒ.

6. Στις 20 Μαρτίου 1996, οι βρετανικές αρχές ανακοίνωσαν 10 κρούσματα παραλλαγής της νόσου Kreuzfeld-Jacob. Λίγο αργότερα, σε άρθρο επιστημονικού περιοδικού ((The Lancet: 1996 7 347:921-25. )), περιγράφηκαν λεπτομερώς τα κρούσματα που εντοπίστηκαν στο Ηνωμένο Βασίλειο. Η συλλογή στοιχείων και η ανάλυση των κρουσμάτων αυτών διάρκεσε αρκετούς μήνες και πραγματοποιήθηκε μέσω του συστήματος επιτήρησης της νόσου Kreuzfeld-Jacob που έχει αναπτυχθεί σε πέντε κράτη μέλη με την υποστήριξη της Επιτροπής.

7. Μετά τα δέκα αυτά κρούσματα που αναφέρθηκαν στο άρθρο του περιοδικού, επιβεβαιώθηκε η εμφάνιση ενός ακόμα κρούσματος στο Ηνωμένο Βασίλειο και ενός στη Γαλλία. Η Επιτροπή δεν έχει στη διάθεσή της πληροφορίες σχετικά με άλλα κρούσματα παραλλαγών της νόσου Kreuzfeld-Jacob που έχουν αναφερθεί σε άλλα κράτη μέλη.